Pildimäng: eriväed tegutsevad! Aga kus? – Propastop
25.04.2024
ERR avaldas jaanuaris loo erioperatsioonide 2023. aasta detsembris toimunud õppusest. Uudise juures olev pildigalerii kujutab eriväelaste rünnakut. Küsime selle maja täpset aadressi, millele õpperünnak tehti.
Nagu Propastopis tavaline, ei piisa õigeks vastuseks üksnes aadressi kirjutamisest. Veel olulisem on tuua ära vettpidav tõestus oma lahendusele, olgu see visuaalne või mõni muu. Tõestuseta vastus kvalifitseerub pelgalt arvamuseks.
Vihjeid ja abivahendeid ülesande lahendamiseks leiad selle lingi all asuvast tööriistakastist.
Õige vastuse avaldame pühapäeva, 28. aprilli õhtul kell 19:00 siinsamas blogis. Kui soovid, võid oma lahendust jagada Facebookis või saata e-postile [email protected].
Varasemad sarnased ülesanded leiad otsisõnaga “Pildimäng” või samanimelisest rubriigist.